মাঝেরহাটের দগদগে স্মৃতি! সতর্ক থাকতে এবার বড় পদক্ষেপ পূর্ত দফতরের

কলকাতা: মাঝের হাট ব্রিজের ঘটনা (Majherhut Bridge Collision) এখনও আমজনতার মনে দগদগে। তারপর অবশ্য কলকাতার বুকে গজিয়ে উঠেছে বেশ কয়েকটি নতুন সেতু। পুরনো সেতুর স্বাস্থ্যপরীক্ষা ঠিক কতটা জরুরি তা প্রমাণ দিয়েছিল ব্রিজ ভেঙে পড়ার ঘটনা।

সূত্রের খবর, এবার গোটা পশ্চিমবঙ্গে ২২০০ টিরও বেশি উড়ালপুলের স্বাস্থ্য পরীক্ষা করার নির্দেশ দিয়েছে পূর্ত দফতর। চলতি মাসের মধ্যেই স্বাস্থ্যপরীক্ষা করে রিপোর্ট দেওয়ার নির্দেশ দেওয়া হয়েছে পূর্ত দফতরের ইঞ্জিনিয়ারদের।

আরও পড়ুন: কসবাকাণ্ডের জের! চাকরিহারাদের বিরুদ্ধে জোড়া মামলা দায়ের পুলিশের

নবান্ন সূত্রে খবর, বর্তমানে রাজ্যের পূর্ত দপ্তরের অধীনে মোট ২২২০টি উড়ালপুল রয়েছে। এরমধ্যে ১৭৬ টি ব্রিজের অবিলম্বে মেরামতির প্রয়োজন রয়েছে। তাই অবিলম্বে রাজ্যজুড়ে সব ব্রিজের স্বাস্থ্য পরীক্ষা করাতে চায় পূর্ত দফতর।